Poesia als carrers d'Alaquàs
24/04/2009

# Poesia als carrers d'Alaquàs

*   24/04/2009
*   [Imprimir](#)
*   Compartir
*    https://www.alaquas.org/documento.asp?id\_do=11336

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11336%2F0&title=Ajuntament%20d%27Alaqu%C3%A0s.%20Premsa.Poesia%20als%20carrers%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11336/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11336/24042009poesia_al_castell_Form_4.jpg)](https://www.alaquas.org/ficheros/documentos/2009/2/11336/24042009poesia_al_castell_Form_10.jpg "<a href='https://www.alaquas.org/ficheros/documentos/2009/2/11336/24042009poesia_al_castell_Form_10.jpg' target=_blank><i class='fa fa-external-link' aria-hidden='true'></i>.Poesia als carrers d'Alaquàs</a>")

Més de 350 alumnes han participat aquest matí en la X Marató de Lectura organitzada pel col·legi Mare de Déu de l'Olivar sota el nom "Una mirada diferent de la realitat". Els participants han llegit poemes al Castell, al mercat municipal, a la biblioteca pública i a diversos carrers de la ciutat

El col·legi Mare de Déu de l'Olivar d'Alaquàs ha tret aquest matí la poesia al carrer amb motiu de la celebració de la desena edició de la tradicional Marató de Lectura que aquest centre ve celebrant en els últims anys. Poemes de temàtiques variades i en diverses llengües han estat llegits en diversos punts de la ciutat per commemorar el Dia Internacional del Llibre.

El Castell d'Alaquàs, el Mercat Municipal, la Biblioteca Pública, l'olivera de la Parròquia Mare de Déu de l'Olivar i el mateix centre escolar han estat els punts de lectura per on han passat algunes personalitats del món de la cultura d'Alaquàs i més de 350 alumnes dels cursos de 6é d'educació primària i de 1r a 4rt d'educació secundària, que han posat veu a textos d'autors com Antonio Machado, Teodor Llorente, Miguel Hernández, Soler Godes, Marc Granells, Vicent Andrés Estellés, Joan Salvat-Papasseit, Lewis Carroll, Shel Silverstein, Katherine Mansfield, Robert Louis Stevenson, Baudelaire i William Shakespeare entre d'altres.

Simultàniament a aquesta maratoniana lectura col·lectiva, s'han realitzat al centre educatiu tota una sèrie de tallers culturals relacionats amb la poesia així com un contacontes participatiu. Les activitats han estat organitzades pel departament de llengües del col·legi i ha comptat amb la col·laboració del claustre i de l'equip directiu.

La Marató de Lectura és una activitat que va sorgir com una iniciativa dins de la celebració del 700 aniversari de la trobada de la Mare de Déu de l'Olivar i des del centre educatiu s'ha impulsat la seua continuïtat al llarg d'aquests anys. Per celebrar aquest desé aniversari, el centre va decidir traure aquesta activitat al carrer amb l'objectiu de que els ciutadans i ciutadanes d'Alaquàs pogueren presenciar aquesta lectura de poemes en llocs representatius d'Alaquàs.